Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Sota Israelissa jatkuu kuudetta päivää sen jälkeen, kun Hamas -
ja Gazan muut terroriryhmät suorittivat verilöylyn Etelä-Israelissa.
Puolustusministeri Gallant: Israel on siirtynyt puolustuksesta hyökkäykseen.
Yhdysvallat, Iso-Britannia ja Saksa tehostavat tukeaan Israelille.
Sota Israelissa jatkuu nyt kuudetta päivää -
sen jälkeen, kun islamistinen Hamas ja muut terroriryhmät -
suorittivat verilöylyn Etelä-Israelissa.
Satunnaiset raketti-iskut Gazasta Israeliin ovat jatkuneet. Lisäksi -
terrorisolut ovat toistuvasti yrittäneet tunkeutua Gazasta Israelin alueelle.
IDF, ISA ja rajapoliisin joukot ovat torjuneet tunkeutumisyrityksiä.
Israelin ilmavoimat on tehnyt useita iskuja -
Hamasin sotilasinfrastruktuuriin Gazassa.
Pääministeri Netanjahu ilmoitti, että Israeliin on muodostettu sodan ajaksi -
uusi hätätilahallitus entisen puolustus- ministerin Benny Gantzin kanssa.
Gantzin ryhmittymään kuuluu kaksi entistä IDF:n komentajaa -
sekä muita entisiä puolustusviranomaisia.
Olemme tänä iltana muodostaneet hätätilahallituksen.
Israelin kansa on yhtenäinen, ja nyt myös sen johto on yhtenäinen.
Olemme panneet kaiken muun syrjään, -
sillä maamme kohtalo on vaakalaudalla.
Työskentelemme yhdessä, rinta rinnan, -
kansalaistemme ja valtiomme hyväksi.
Hyvät kansalaiset, olemme nähneet, -
millaisia barbaarisia villieläimiä vastaan kamppailemme.
Vastassamme on julma vihollinen, joka on Isisiäkin pahempi.
Tyttöjä ja poikia sidottiin ja ammuttiin päähän.
Naisia ja miehiä poltettiin elävältä.
Nuoria naisia raiskattiin ja teurastettiin.
Sotilaita mestattiin.
Yhdessä tapauksessa he pakottivat ihmiset samaan paikkaan, -
toivat renkaita ympärille polttoaineeksi ja polttivat nämä ihmiset elävältä.
Kauhumme on suunnaton, tuskamme valtava.
Netanjahu sanoi Israelin arvostavan suuresti -
kansainväliseltä yhteisöltä saamaansa tukea, etenkin USA:n aseapua.
Israel aikoo tuhota islamistisen Hamasin, -
joka on osoittanut olevansa täysin Isisin veroinen, Netanjahu korosti.
Israelin uuteen hätätilahallitukseen liittynyt ex-puolustusministeri Gantz -
korosti osaltaan, että koko Israel on liikekannalla, jotta sota voitetaan.
Israel elää synkimpiä hetkiään.
Nämä ovat kohtalokkaita päiviä.
Julma vihollinen murhasi ja sieppasi ystäviämme ja perheenjäseniämme.
Tuo vihollinen meidän on tuhottava kaikin tarvittavin keinoin kokonaan.
Se, että seisomme täällä rinta rinnan, on selvä viesti vihollisillemme.
Mutta ennen kaikkea se kertoo kaikille israelilaisille siitä, -
että me olemme kaikki yhdessä liikekannalla.
Hizbollah teki keskiviikkona raketti-iskuja Libanonista Israeliin.
Israel vastasi jälleen tykistötulella ja ilmaiskuilla.
Gantz viittasi Hizbollahin iskuihin painottamalla, -
että Israelin vihollisten kohtalona on kokea "verta, tulta ja savupilviä".
Puhun kaikille israelilaisille, jotka ovat huolissaan ja peloissaan -
ja joiden turvallisuudentunne on hävinnyt.
Ymmärrän huolenne.
Ymmärrän tuskanne.
Minulla ei ole lohdutuksen sanoja.
Yksi asia on kuitenkin varma:
Israel on alueen voimakkain valtio.
Israelilla on alueen voimakkain armeija ja parhaat ihmiset.
Nuoria miehiä palaa joukoittain Israeliin suojelemaan kotiamme.
Voimamme tuntuu jo Gazassa.
Tarpeen tullen myös Libanon saa kokea sen. Ja koko maailma nähdä.
Vihollistemme kohtalona on kokea -
verta, tulta ja savupilviä.
Israel on siirtynyt puolustuksesta hyökkäyskannalle.
IDF tekee valmisteluja ja odottaa poliittisen johdon jatkokäskyjä.
Laajasta hyökkäyksestä ei kuitenkaan anneta ilmoitusta etukäteen.
Israelin saama kansainvälinen tuki on ollut ennennäkemätöntä.
Britannian ulkoministeri James Cleverly vieraili Israelissa.
Hän kävi terroristien murjomassa Etelä-Israelissa -
ja sai kattavan tilannepäivityksen. Ennen Cleverlyn vierailua -
Iso-Britannia ilmaisi yksiselitteisen tukensa Israelille.
Näillä tapahtumilla ei ole kahta eri puolta -
eikä tarvetta tasapainottelulle.
Minä seison Israelin rinnalla.
Me seisomme Israelin tukena. Britannia seisoo Israelin rinnalla -
terrorismia vastaan tänään, huomenna ja aina.
Yhdysvaltain ulkoministeri Antony Blinken saapui Israeliin tilanteessa, -
jossa Yhdysvallat aikoo lisätä turvallisuusapuaan Israelille.
- Valitettavasti tapaamme nyt tällaisissa olosuhteissa.
- Kiitos valtavasta avustanne. - Tässä olemme ja pysymme.
Netanjahu ja Blinken pitivät yhteisen lehdistötilaisuuden, jossa Netanjahu -
toisti Israelin arvostavan suuresti Yhdysvalloilta saamaansa tukea.
Ulkoministeri Blinken toisti osaltaan, että USA seisoo Israelin tukena.
Vaikka Israel kykeneekin puolustamaan itse itseään, -
Yhdysvallat haluaa seistä Israelin rinnalla hädän hetkellä.
Israelilaiset ovat jo kauan ja oikeutetusti olleet ylpeitä siitä, -
miten he voivat luottaa itseensä -
ja puolustaa itse itseään miltei mahdottomissakin tilanteissa.
Viestini Israelille on: -
Saatatte olla tarpeeksi voimakkaita puolustamaan itse itseänne, -
mutta niin kauan kuin Yhdysvallat on olemassa, -
teidän ei tarvitse toimia omin voimin. Me pysymme aina rinnallanne.
Ministeri Blinken kehotti kaikkia maita tuomitsemaan terrorijärjestö Hamasin-
ja sen Etelä-Israelissa suorittaman verilöylyn.
Nyt tarvitaan moraalista selkeyttä. Jos terrorismia ei tuomita selvin sanoin, -
se vaarantaa israelilaisten lisäksi kaikki muutkin ihmiset.
Näitte, mitä juuri tapahtui.
Hamasin iskuissa kuoli tai katosi 36 maan kansalaisia.
Eurooppa, Aasia, Afrikka, Amerikat.
Mitkään alueet eivät välttyneet Hamasin verisiltä käsiltä.
Kaikkien rauhaa ja oikeutta tavoittelevien -
on tuomittava Hamasin terrorihallinto.
Saksan liittokansleri Olaf Scholz -
paheksui lännen tukemaa palestiinalaishallintoa -
ja sen johtajaa Mahmud Abbasia siitä,
etteivät nämä ole tuominneet israelilaissiviilien teurastusta.
Kysyn itseltäni: -
Mikseivät palestiinalaishallinto ja sen presidentti Mahmud Abbas -
ole tuominneet selvästi tätä terroristista väkivaltaa?
Vaikenemisenne on häpeällistä.
Aiomme tarkastella uudelleen kehitysapuamme palestiinalaisalueille.
Arvioimme asiaa sen pohjalta, -
edistävätkö nämä projektit rauhaa ja Israelin turvallisuutta.
Emme tarjoa mitään uusia kehitysyhteistyöresursseja -
ennen kuin tarkastelu on valmistunut.
Scholzin mukaan Hamasin ja muiden palestiinalaisterroriryhmien -
kammottava hyökkäys Israeliin yllätti monet saksalaiset täysin.
Scholz nosti lisäksi esiin iskun Iran-kytköksen.
Ilman Iranin viime vuosina antamaa tukea -
Hamas ei olisi kyennyt suorittamaan -
näitä ennennäkemättömiä iskuja Israeliin.
Iranin johtajien ja sen hallinnon edustajien voitonriemuiset kommentit -
ovat olleet kuvottavia.
Iranin johto on näyttänyt todelliset kasvonsa täysin häpeämättä -
ja siten vahvistanut osallisuutensa Gazassa.
Scholz varoitti monien muiden länsimaiden ohella Israelin vihollisia,
että Saksa ei katso toimettomana, -
jos muita valtioita ja terroriarmeijoita yhtyy sotaan Israelia vastaan.
Kehotamme kaikkia alueen toimijoita -
pidättymään uusista vihamielisistä toimista Israelia vastaan.
Viestimme on selkeä: -
olisi anteeksiantamaton virhe hyökätä Israelia vastaan.
Kiitos seurasta.
Kehotan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja tahdot osallistua -
täysin lahjoitusvaroin toimivan TV7 Israelin kustannuksiin, -
harkitsethan lahjoittamista.
Voit lahjoittaa osoitteessa www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmiemme parissa. Siihen asti: shalom.